als_Latn dik_Latn sag_Latn
Si gjithmonë, edhe këtë herë 19-vjeçarja Adelina vjen për fansat mjaft seksi… “Kënga i kushtohet çdo femre që në jetën e saj takon edhe Bad Boy (djem të këqij)”, thotë Adelina. Për videon e kësaj kënge, këngëtarja ka xhiruar edhe në Tiranë, ku ndodhej pak javë për parë. Për momentin, ajo ndodhet në Stamboll të Turqisë, ku udhëton shumë shpesh këto kohët e fundit, ndërkohë që ka marrë pjesë edhe në reality-show-n që zhvillohet në Kosovë, “Vip Shtëpia” (spektakël për të cilin ka thënë se ka marrë pjesë si agjente dhe jo si konkurrente- edhe pse mori ftesë; pasi është natyrë shumë e butë).
Axhenda e saj me fluturime të shpeshta drejt këtij shteti, ka çuar mediat drejt konfirmimit të dyshimeve se ajo ka krijuar një lidhje sentimentale me yllin e kombëtares shqiptare të futbollit, Lorik Cana. Vetëm takimet me të “dashurin”, mund t’i përligjin këto udhëtime të shpeshta, edhe pse të dy yjet janë përpjekur ta evitojnë pyetjen mbi marrëdhënien e tyre.
Nga ana e saj, Adelina as nuk e ka pranuar dhe as nuk e ka mohuar pyetjen se a është e lidhur me Lorik Canën, i cili vite më parë ka qenë i fejuar me modelen e njohur shqiptare, Zana Krasniqi, e cila prej disa kohësh ushtron aktivitetin e saj në Shtetet e Bashkuara të Amerikës. “Unë jam munduar të eci me muzikën dhe punën time, e jo me lajme e deklarata që kanë lidhje me jetën time private”, është shprehur ajo. Me siguri që me “Bad Boy” nuk e ka fjalën për Canën…
Standard
als_Latn als_Latn als_Latn nno_Latn